Flora Botton

Flora Botton Beja (alizaliwa Thesalonike, Ugiriki, 1 Machi 1933) ni mtaalamu wa historia na mtafiti wa masuala ya jinsia raia wa Uhispania kupitia wazazi wake. Baadaye, akapata uraia wa Meksiko kisha kuhamia nchi hiyo mwaka 1949. Akishirikiana na watu wengine walianzisha masomo ya jinsia na pia programu za masomo ya Mashariki katika chuo kikuu El Colegio de México. 

 Maisha ya awali na elimu 
Flora Botton alizaliwa katika familia ya Kiyahudi. Familia yake ilikimbia Ugiriki wakati wa Vita Kuu ya Pili ya Dunia. Mwaka 1944, baadhi ya watu wa familia yake walikamatwa na Wanazi lakini badaye walikuokolewa. Baada ya kuhamishwa Ubelgiji, Ufaransa, Italia na Athene, familia yake ilihamia Mexico City mwaka 1949. Botton alimaliza shule ya upili huko Colegios Garside, kisha akapata shahada ya Sanaa na uzamili kutoka Mexico City College. Baadaye alisoma masuala ya historia ya Ulaya na fasihi ya Kihispania katika Chuo Kikuu cha Sorbon, Paris.

 Kazi 
Mnamo 1955, Botton alianza kufundisha Mexico City. Mnamo 1969 alijiunga na Kituo cha Mafunzo ya Asia na Afrika Colmex. Alikua mtaalamu wa kwanza wa Mexico wa masomo ya Kichina katika kituo hicho. Kati ya 1972–1974 alisoma lugha, historia, na utamaduni wa Kichina katika Chuo Kikuu cha Michigan. Kati ya 1978 na 1980, alifanya kazi Beijing kama mshirika wa kitamaduni. Mwaka 1983 alianzisha Mpango wa Mafunzo ya Wanawake (PIEM) kusaidia elimu na haki za wanawake. Alifundisha Colmex na vyuo vingi kimataifa kama Harvard, Madrid, Jerusalem na Beijing.

 Marejeo 

Jamii:Watu walio hai
Jamii:Waliozaliwa 1933
Jamii:wanawake wa Meksiko
Jamii:wanawake wa Hispania
Jamii:Feminism and Folklore 2025 in Tanzania